# Ledig stilling: ett års vikariat med mulighet for omgjøring til fast stilling etter ett år - sekretær for kirkeverge (60 %) og saksbehandler for prosten i Valdres (40 %)

*Nord-Aurdal kirkelige fellesråd har ansvar for drift og vedlikehold av seks kirker, kirkegårder og tilhørende bygg i: Tisleidalen sokn, Aurdal sokn, Tingnes sokn, Svennes sokn, Ulnes sokn og Skratvål sokn. Det er ca 6 500 innbyggere i Nord-Aurdal kommune, og over 80 prosent er medlemmer i Den norske kirke. Svært mange av kommunens innbyggere har kontakt med kirkekontoret en eller flere ganger i løpet av året, og vi jobber for at alle skal oppleve likebehandling og verdighet i møte med oss. Kirkelig fellesråd har i underkant av 6 årsverk fordelt på vel 20 ansatte. Disse ledes av daglig leder/kirkeverge. I tillegg er vi heldige å ha to sokneprester samt at vi er prostesete.*

Fra 6. august 2020 har vi ledig full stilling i ett års vikariat i Nord-Aurdal kirkelige fellesråd. Stillingen deles i utgangspunktet av to personer. I vikarperioden er det ønskelig at stillingen dekkes av en person, og det kan også bli aktuelt dersom hele eller deler av stillingen gjøres fast etter ett år.

**Ansvarsområder i sekretærfunksjonen**

* stor grad av dialog med personer som ønsker dåp, konfirmasjon, vigsel eller gravferd
* administrativ oppfølging av disse fra A til Å
* tilrettelegging for personell til alle kirkelige handlinger
* etablere/vedlikeholde rutiner på disse områdene
* samarbeid med ansatte og rådsmedlemmer der det bidrar til bedre tjenester
* enklere saksbehandling spesielt knyttet til gravferds- og gravplassforvaltning
* noe praktisk arbeid på kirkegårdene spesielt i sommerhalvåret
* annet sekretærarbeid for å bistå kirkevergen

**Ansvarsområder i funksjon som saksbehandler for prosten i Valdres**

* saksbehandling spesielt knyttet personal- og administrasjonsarbeid
* etablere/vedlikeholde rutiner i samråd med prosten
* samarbeid med ansatte og kirkeverge der det bidrar til bedre tjenester
* annet saksbehandlerarbeid for å bistå prosten

**Kvalifikasjonskrav**

* Fullført videregående opplæring, ønskelig med relevant bachelor-grad
* Erfaring med og interesse for arbeid i kirkelig fellesråd tillegges stor vekt
* Ønskelig med god kjennskap til følgende systemer: MS Office, Public360, Kardinal, Gravlund, Tid
* Evne til å møte mennesker i ulike livsfaser på en god måte
* Evne til samarbeid med andre ansatte og frivillige vil være viktig.
* Personlige egenskaper som nøyaktighet, løsningsfokus og evne til selvstendig arbeid
* Politiattest må fremlegges jf Kirkeloven § 29
* Egen bil må kunne disponeres i jobben

Nord-Aurdal kirkelige fellesråd er medlem av arbeidsgiverorganisasjonen KA. Lønn etter avtale.

Ta kontakt med Aud-Karin Hovi (kirkeverge) eller fungerende kirkeverge Anne Irene Opperud, begge med telefon 6136 0060 i våre åpningstider kl 0900-1200. Kortfattet søknad med vitnemål og attester sendes til Aud-Karin Hovi på ah344@kirken.no.

Søknadsfrist: 10. juli. Det legges opp til intervju i uke 29-30.